निर्देशांक: 27°04′N 88°28′E﻿ / ﻿27.06°N 88.47°E﻿ / 27.06; 88.47

मोरगन हाउस, कलिंगपोंग
कालिंपोंग पश्चिम बंगाल के दार्जीलिंग जिले में स्थित है। कलिंगपोंग 1700 ई. तक सिक्किम का एक भाग था। 18वीं शताब्‍दी के प्रारम्‍भ में भूटान के राजा ने इस पर कब्‍जा कर लिया था। आंग्‍ल-भूटान युद्ध के बाद 1865 ई. में इसे दार्जिलिंग में मिला दिया गया। 19 वीं शताब्‍दी के उत्तरार्द्ध में यहां स्‍काटिश मिशनरियों का आगमन हुआ। 1950 ई. तक यह शहर ऊन का प्रमुख व्‍यापार केंद्र था। वर्तमान में यह शहर पश्चिम बंगाल का प्रमुख हिल स्‍टेशन है।

मुख्य आकर्षण
------------

कलिंगपोंग एक बहुत ही व्‍यस्‍त शहर है। ऐसा इसलिए क्‍योंकि दार्जिलिंग और गंगटोक इसी शहर से होकर जाया जा सकता है। यहां आप अपनी व्‍यस्‍त जिंदगी से विश्राम लेकर आराम के कुछ पल व्‍यतीत कर सकते हैं। गाड़ी से इस शहर को एक दिन में घूमा जा सकता है। इस शहर को पैदल घूमने के लिए दो या तीन दिन आवश्‍यक है। कलिंगपोंग पर्वोत्तर हिमालय के पीछे स्थित है। यहां से कंचनजंघा श्रेणी त‍था तिस्‍ता नदी की घाटी का बहुत सुंदर नजारा दिखता है।

### गोंपा रोम्‍प

थोंगशा गोंपा कलिंगपोंग में स्‍ि‍थत सभी मठों में सबसे पुराना है। इसे भूटानी मठ के नाम से जाना जाता है। इस मठ की स्‍थापना 1692 ई. में हुई थी। इस मठ का मूल संरचना अंग्रेजों के यहां आगमन से पहले आंतरिक झगड़े में नष्‍ट हो गया था। जोंग डोग पालरी फो ब्रांग गोंपा मठ को दलाई लामा ने 1976 ई. में आम जनता को समर्पित किया। यह मठ दूरपीन दारा चोटी पर स्थित है। इस मठ में बौद्धों का प्रसिद्ध ग्रंथ **कंग्‍यूर' रखा हुआ है। 108 भागों वाले इस ग्रंथ्‍ा को दलाई लामा तिब्‍बत से अपने साथ लाए थे। इस मठ के प्रार्थना कक्ष की दीवारों पर बहुत ही सुंदर चित्रकारी की गई है। इस मठ की ऊपरी मंजिल में त्रिआयामी मंडला है। इस मठ के नजदीक ही थारपा चोइलिंग गोंपा मठ है। यह मठ तिब्‍बतियन बौद्ध धर्म के जेलूपा संप्रदाय से संबंधित‍ है।** 

### औपनिवेशिक विरासतें

कलिंगपोंग में अभी भी बहुत से औपनिवेशिक भवन है। इन भवनों में मुख्‍यत: बंगला तथा पुराने होटल शामिल हैं। ब्रिटिश ऊनी व्‍यापारियों द्वारा बनाए गए ये भवन मुख्‍य रूप से रिंगकिंगपोंग तथा हिल टॉप रोड पर स्थित है। इन भवनों में मोरगन हाउस, क्राकटी, गलिंका, साइदिंग तथा रिंगकिंग फॉर्म शामिल है। मोरगन हाउस तथा साइदिंग को सरकार ने अपने नियंत्रण में लेकर पर्यटक आवास के रूप में तब्‍दील कर दिया है। इन भवनों के नजदीक ही संत टेरेसा चर्च है। इस चर्च को स्‍थानीय कारीगरों ने प्रसिद्ध गोंपा मठ की अनुकृति पर बनाया है।

### रेशम उत्‍पादन अनुसंधान केंद्र

कलिंगपोंग फूल उत्‍पादन का प्रमुख केंद्र है। यहां देश का 80 प्रतिशत ग्‍लैडीओली का उत्‍पादन होता है। इसके अलावा यह आर्किड, कैकटी, अमारिलिस, एंथूरियम तथा गुलाबों के फूल के लिए प्रसिद्ध है। गेबलेस तथा धालिस का भी यहां बहुतायत मात्रा में उत्‍पादन होता है। यहां प्रसिद्ध रेशम उत्‍पादन अनुसंधान केंद्र (03552-255291/ 928) भी है। यह केंद्र दार्जिलिंग जाने के रास्‍ते पर स्थित है।

### रोपवे

यहां प्रसिद्ध आर्मी गोल्‍फ क्‍लब है। इसके अलावा यहां तिस्‍ता नदी में रोमांचक खेल राफ्टिंग की शुरुआत की गई है। रोमांचक खेल पसंद करने वाले को यहां जरुर आना चाहिए। यह स्‍थान तिस्‍ता बाजार के नजदीक स्थित है। अगर आप इस खेल का पूरा आनन्‍द लेना चाहते हैं तो यहां एक पूरा दिन देना होगा। इस खेल का आनन्‍द लेने का सबसे अच्‍छा समय मध्‍य नंवबर से फरवरी त‍क है। इसके अलावा हाइकिंग खेल का मजा तिस्‍ता नदी की घाटी में सालों भर लिया जा सकता है। 

तिस्‍ता नदी पर प्रसिद्ध शांको रोपवे है। यह रोपवे 120 फीट की ऊंचाई पर स्थित है। इस रोपवे का निर्माण स्‍वीडन सरकार की मदद से किया गया था। यह रोपवे तिस्‍ता और रीली नदी के बीच बना हुआ है। इस रोपवे की कुल लंबाई 11.5 किलोमीटर है। इस रोपवे के कारण समथर पठार जो कि कलिंगपोंग से 20 किलोमीटर की दूरी पर सिलीगुड़ी जाने के रास्‍ते पर स्थित है, जाना आसान हो गया है। बिना रोपवे के यहां जाने में एक दिन का समय लग जाता है।

निकटवर्ती स्थान
---------------

### लावा

लावा, कलिंगपोंग
यह कलिंगपोंग से 34 किलोमीटर दूर है। यह जगह कलिंगपोंग से भूटान के पुराने व्‍याप‍ारिक मार्ग पर स्थित है। यह स्‍थान चारों तरफ घने शंकुधारी वनों से घिरा हुआ है। यहां भूटानी शैली का बना हुआ एक बहुत सुंदर मठ तथा नेचर इंटरप्रेटेशन सेंटर केंद्र है। यहां से ही न्‍यौरा नेशनल पार्क जाने का रास्‍ता है। ज्ञातव्‍य है कि न्‍यौरा 10341 फीट की ऊंचाई पर रशे दर्रा पर स्थित है। रशे दर्रा भूटान, सिक्किम तथा पश्‍िचम बंगाल की सीमा है। यहां से चोला श्रेणी का बेहतरीन नजारा दिखता है। लोलीगांव जिसे खापर भी कहा जाता है लावा से 25 किलोमीटर की दूरी पर स्थित है। यहां से बर्फबारी का बहुत सुंदर नजारा दिखता है।

खानपान
------

कलिंगपोंग में आपको हर चौराहे पर स्‍टीम मोमोज, थूक्‍पा (नूडल सूप) तथा चो आदि खाने को मिल जाएगा। कलिंगपोंग में बहुत से अच्‍छे रेस्‍टोरेंट भी हैं। ग्‍लेनरी होटल का दो रेस्‍टोरेंट है- पहला ऋषि रोड पर तथा दूसरा ऑंगडेन रोड पर। इन दोनों रेस्‍टोरेंटों में केक, पेस्‍ट्री, पैटीज, चाय तथा कॉफी मिलता है। मंडारिन रेस्‍टोरेंट मछली, सुअर का भूना हुआ मांस तथा मुर्गा के मांस के लिए प्रसिद्ध है। गोम्‍पू होटल में बार की सुविधा है। कलसंग रेस्‍टोरेंट जोकि लिंक रोड पर स्थित है तिब्‍बती भोजन के लिए जाना जाता है। यहां का स्‍थानीय शराब जो कि बाजरे से बनता है बांस के बर्त्तन में परोसा जाता है। इस शराब को छंग भी कहा जाता है। अन्‍नपूर्णा रेस्‍टोरेंट में अच्‍छा भोजन मिलता है। अगर आप बेहतरीन भोजन चाहते हैं तो हिमालयन होटल तथा सिल्‍वर ओक होटल जाइए। लेकिन यहां पहले से ही बुकिंग कराना होता है। यहां के सभी होटल रात 8:30 से 9 बजे तक बंद हो जाते हैं।

खरीदारी
-------

भूटिया शिल्‍प, लकड़ी का हस्‍तशिल्‍प, बैग, पर्स, आभूषण, थंगा पेंटिग्‍स तथा चाइनीज लालटेन की खरीदारी यहां से की जा सकती है। इन सब वस्‍तुओं के लिए डम्‍बर चौक पर स्थित भूटिया शॉप प्रसिद्ध है। इसके अलावा इन वस्‍तुओं की खरीदारी के लिए कलिंगपोंग आर्ट एंड क्रार्फ्ट कॉओपरेटिव भी सही है। कलिंगपोंग का स्‍थानीय चीज तथा लॉलीपॉप यहां आने वाले पर्यटकों को जरुर खरीदना चाहिए।

आवागमन
------

हवाई मार्ग
सबसे नजदीकी हवाई अड्डा बागडोगरा है। यहां से सिलीगुड़ी (69 किलोमीटर) का बस भाड़ा 90 से 100 रु. है। टैक्‍सी का किराया 130 रु. है।

रेल मार्ग
सबसे नजदीकी रेलवे स्‍टेशन नई जलपाइगुड़ी जंक्‍शन है। जलपाइगुड़ी से कलिंगपोंग का कैब का किराया 1500 रु. के करीब है।

सड़क मार्ग
यह सिलीगुड़ी (70 किलोमीटर) से सड़क मार्ग से जुड़ा हुआ है। यहां से कलिंगपोंग के लिए सरकारी और निजी बसें चलती है।

उद्धरण
------

1. ↑

सन्दर्भ
-------

* *Guide to Kalimpong* – 3rd edition (2002) — Sandeep C. Jain — Himalayan Sales
* Sangharakshita, *Facing Mount Kanchenjunga* — Windhorse Publications, 1991, ISBN 0-904766-52-7
* *Lepcha, My Vanishing Tribe* — A.R. Foning, ISBN 81-207-0685-4
* *The Unknown and Untold Reality about the Lepchas* — K.P. Tamsang

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***Kalimpong*** से सम्बन्धित मीडिया है।  |

* Official government site Archived 2008-10-06 at the Wayback Machine
* Daily Kalimpong News and Information
* |  |  |
| --- | --- |
|  |  विकियात्रा पर Kalimpong के लिए यात्रा गाइड |

* Informative site on Kalimpong maintained by Hotel and Restaurant Owners Association (HORAK)
* Information on Kalimpong at Darjeelingnews.net Archived 2009-04-23 at the Wayback Machine
* Comprehensive list of schools in Kalimpong
* Birds of Kalimpong area Archived 2007-08-17 at the Wayback Machine
* कलिम्पोंग में घूमने के लिए सबसे अच्छी जगह

| * दे
* वा
* सं
दार्जीलिंग से संबंधित विषय |
| --- |
| इतिहास और सरकार | 
* दार्जिलिंग जिला
* सिक्किम का इतिहास
* बंगाल का इतिहास
* नेपाल का इतिहास
* ब्रिटिश राज
* गोरखा नेशनल लिबरेशन फ्रंट
* गोरखालैंड
* दार्जिलिंग गोरखा हिल परिषद
* दार्जिलिंग नगर पालिका
* दार्जिलिंग (लोकसभा निर्वाचन क्षेत्र)

 |
| भूगोल | 
* कंचनजंगा
* दार्जिलिंग हिमालयी पहाड़ी क्षेत्र
* जॉर पोखरी वन्यजीव अभयारण्य
* कटापहार
* जलपहार
* वेधशाला पहाड़ी
* शिवालिक पहाड़ी
* टाइगर हिल
* दार्जिलिंग सदर
* महानंद वन्यजीव अभयारण्य
* पद्मजा नायडू हिमालय प्राणी उद्यान
* माने भंजांग
* फालट
* सैंडकफू
* रॉक गार्डन, दार्जिलिंग रॉक गार्डन
* सेंचल वन्यजीव अभयारण्य
* सिंगलिला राष्ट्रीय उद्यान
* दार्जिलिंग का जनसांख्यिकी

 |
| शिक्षा | 
* उत्तर बंगाल विश्वविद्यालय
* माउंट हेर्मोन स्कूल
* सेंट यूसुफ कॉलेज
* लॉरेटो कॉन्वेन्ट
* सेंट पॉल स्कूल
* साउथफिल्ड (पूर्व लॉरेटो) कॉलेज
* दार्जिलिंग सरकारी कॉलेज
* सेंट यूसुफ कॉलेज
* हिमालय पर्वतारोहण संस्थान
* उत्तर बंगाल मेडिकल कॉलेज

 |
| आर्थिक और परिवहन | 
* दार्जिलिंग चाय
* छत पर खेती
* पुट्टाबाग (टुकवार) चाय एस्टेट
* हैप्पी वैली टी एस्टेट
* भारत में पर्यटन
* पश्चिम बंगाल की अर्थव्यवस्था
* दार्जिलिंग में परिवहन
* दार्जिलिंग हिमालयी रेलवे
* कटिहार-सिलीगुड़ी लाइन
* बागडोगरा हवाई अड्डा
* दार्जिलिंग रोपवे

 |
| संस्कृति | 
* शेरपा
* राई
* लेप्चा
* भूटिया
* योलमो/यमालू
* मीजी/दमाई
* कमाई
* नेवार
* लिंबू
* गोरखा
* बंगाली
* नेपाली
* हिंदू धर्म
* बौद्ध धर्म
* वाई-वाई
* छुर्पी
* थुकपा
* मोमो
* छांग
* शैतान नृत्य
* तेंडोंग ल्हो रुम्फाट
* माघ संक्रांति
* चोट्रूल डूसन
* तिब्बत रिफ्यूजी स्वसहायता केंद्र
* घूम मठ
* भूटिया बस्ती मठ
* मैग-धोग यॉल्मोवा मठ
* शांति पैगोडा

 |
| सामुदायिक विकास ब्लॉक | 

|  |  |
| --- | --- |
| दार्जिलिंग सदर उपखंड | 
* दार्जिलिंग पुलबाज़ार
* जोरबंग्लो सुखियापोखरी
* रंगली रंगीयोट

 |
| कुर्सियांग उपविभाग | 
* मिरिक
* कुर्सियांग

 |
| सिलीगुड़ी उपविभाग | 
* मतिगड़ा
* नक्सलबाड़ी
* फाँसीदेव
* खरीबाड़ी

 |

 |
| विधानसभा निर्वाचन क्षेत्र | 
* कालिम्पोंग
* दार्जीलिंग
* कुर्सियांग
* मतिगड़ा-नक्सलबाड़ी
* सिलीगुड़ी
* फाँसीदेव

 |
| मंदिर | 
* दार्जिलिंग जिले के शहर और कस्बे

 |
| श्रेणियाँ | 
* दार्जीलिंग
* दार्जिलिंग जिले के शहर और कस्बे
* हिमालय
* भारत में हिल स्टेशन
* दार्जिलिंग जिले के लोग
* दार्जिलिंग जिले में गांव

 |